רפי אלמליח

רפאל (רפי) אלמליח (נולד ב-3 ביולי 1966) הוא מתכנן ערים המשמש כמנכ"ל מינהל התכנון בכפוף לשר הפנים.

== ביוגרפיה ==
נולד וגדל בירושלים. למד בתיכון "הימלפרב" בירושלים. שירת בצבא בחיל המודיעין. למד תואר ראשון ושני באוניברסיטה העברית בירושלים בה הוסמך ב-1996 בגאוגרפיה ותכנון ערים.

לאחר סיום לימודיו החל אלמליח את דרכו המקצועית במינהל מקרקעי ישראל והוביל את הקמת מערכת המידע הגאוגרפית והתכנונית של הארגון.<ref name=":0"></ref>

ב-1998 מונה לרפרנט מחוז חיפה באגף תו"פ ובשנת 2003 מונה לתפקיד לסגן מנהל אגף בכיר לתכנון ולפיתוח במינהל מקרקעי ישראל. במסגרת תפקיד זה כיהן כנציג המינהל במועצה הארצית לתכנון ובנייה. בין השנים 2008 עד 2012 שימש כסמנכ"ל לתכנון ולפיתוח בפועל במינהל מקרקעי ישראל. במסגרת התפקיד עיצב את מטרות התכנון בהתאם למטרות ולמדיניות הממשלה ומועצת מקרקעי ישראל.

משנת 2012 ועד לשנת 2022 כיהן כמנהל אגף בכיר לתכנון ופרויקטים ברשות מקרקעי ישראל. במסגרת זו, הוביל את קידומן של מאות תוכניות לבנייה ופיתוח תשתיות. הבולטות שבהן: קידום התוכנית למפרץ החדשנות בחיפה, פינוי שדה דב, וכן תוכניות ענק בצריפין, תל השומר וסירקין.<ref name=":1"></ref> בנוסף, תכנון רובע חדש לעיר אשקלון ולערים בדרום ופיתוח נרחב של קריית גת בה זכה בתואר יקיר העיר בשנת 2022.<ref></ref> נוסף על כך, סייע ביצירת מענה תכנוני לדיור של כ-2.5 מיליון תושבי המדינה וקידם שורת תוכניות עבור הקמת והרחבת בתי חולים קיימים בשיתוף עם משרד הבריאות ודיור מוגן. לאורך הקריירה כיהן אלמליח כחבר במועצה הארצית לתכנון ובנייה, בוועדה לתשתיות לאומיות, בוועדות המחוזיות, בוותמ"ל, בוועדות המשנה של המועצה הארצית ובמוסדות תכנון במועצת גנים לאומיים ושמורות טבע ובקרן לשמירה על שטחים פתוחים.<ref name=":1" />

ביוני 2022 נבחר בהמלצת ועדת איתור מקצועית להחליף את דלית זילבר בתפקיד מנכ"ל מינהל התכנון.<ref name=":0" />

== תפקידו כמנכ"ל מינהל התכנון ==
עם כניסתו לתפקיד הודיע על שורה של רפורמות כשהמרכזיות שבהן: הקמת רשות רישוי ארצית, הפיכת מינהל התכנון לגוף יוזם שמוסדותיו ייזמו בעצמן תוכניות מפורטות ותוכנית אסטרטגית בראייה מרחבית לשנת 2050. החליט על הכנת תוכנית אסטרטגית לתשתיות ואישור היקפים נדרשים והערכות להכפלת אוכלוסייה בתוכניות למגורים, תעסוקה, תשתיות ושטחים פתוחים, קידום תכנון לתשתיות, ייעול הליך הרישוי.<ref></ref>

== חיים אישיים ==
נשוי ואב ל-3, מתגורר במודיעין.

== קישורים חיצוניים ==
* [https://www.themarker.com/magazine/2022-09-19/ty-article-static-ext/.highlight/00000183-459f-d070-abef-e59faff10000 "100 המשפיעים - רפי אלמליח, ראש מינהל התכנון"] אתר TheMarker.
* [https://www.youtube.com/watch?v=KtjLjdkAKOc "רפי אלמליח מנהל התכנון יוצא לדרך עם תוכנית אסטרטגית לתשתיות"], 04.06.2023, YouTube סודות הנדל"ן.
* [https://magdilim.co.il/top70-2022/rafel/ "70 המשפיעים 2022 - רפי אלמליח, מנכ"ל מינהל התכנון"], אתר "מגדילים"- נדל"ן והתחדשות עירונית".
* [https://www.ynet.co.il/economy/article/rklhtm922 "משבר השכירות: מינהל התכנון יקדם מגה-פרויקטים להשכרה לצמיתות"], באתר ynet, 16.08.23
* [https://www.calcalist.co.il/real-estate/article/bjwp1nvno מהפכת התכנון: הוועדות המחוזיות יהפכו ליזמיות נדל"ן], באתר כלכליסט, 25.10.22
* [https://www.ynet.co.il/environment-science/article/hkpux00ku2 המאבק ב"חום העירוני": "אנחנו מדינה חמה, וזה יתרון וחיסרון"], באתר ynet, 21.6.23
* [https://www.themarker.com/realestate/2023-01-23/ty-article/.premium/00000185-dedd-d664-afef-defdf2e80000 מנכ"ל מינהל התכנון: "מקדמים מטרו בירושלים, נשקול חיבור למבשרת ציון ומעלה אדומים"], באתר TheMarker, 23 בינואר 2023
* [https://nadlan.walla.co.il/item/3601343 צעד ענק לאנרגיה מתחדשת: אושרה התכנית הארצית לאגירת אנרגיה], באתר וואלה, 13.8.23

== הערות שוליים ==

קטגוריה:בוגרי תיכון הימלפרב
קטגוריה:מתכנני ערים ישראלים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1966